Tässä ohjelmassa: -
Hän kimpaantui, sanoi olevansa kertakaikkisen väsynyt ja -
haluavansa että operaatio tehdään heti.
Pyysin häneltä aikaa ja sanoin uskovani, -
että Jumala parantaa hänet, ja saamme lapsia.
Tervetuloa ohjelman pariin. Olen Muyiwa, ohjelman juontaja.
Tulossa on mahtava jakso. Uskon, että se siunaa sinua.
Pieni tyttö oli lohduton ja yksinäinen, -
kun hänen isänsä kuoli ja äiti jätti hänet lastenkotiin.
Hän löysi toivon katsoessaan CBN:n Superkirja-animaatiosarjaa.
Channa 9 v. joutui orpokotiin isän kuoltua ja äidin hylättyä hänet.
Kun isä kuoli, ja äiti antoi minut pois, pelkäsin pitää kenestäkään.
Ajattelin, että jos pidän jostakusta, hän kuolee tai jättää minut.
Ajan myötä Chennan yksinäisyys orpokodissa vain kasvoi.
Hän pakeni tuntien välissä WC:hen itkemään.
Minulla ei ollut ystäviä. Itkin, koska minulla oli ikävä isääni.
Sitten opettaja löysi Superkirjan CBN:n Kambodzhan verkkosivulta.
Hän näytti luokassa siitä jaksoja kuten "Daniel leijonien luolassa".
Näin miten Jumala suojeli Danielia.
Opin, että Jumala ei koskaan hylkää eikä jätä minua.
Kerran opettaja kysyi halusiko Chenna tulla kristityksi.
Rukoilin opettajan kanssa, -
jotta saisin syntini anteeksi ja Jeesus tulisi sydämeeni.
Chenna on jatkanut Superkirjan katsomista ja lukee Raamattua.
Hän on oppinut, että Jumala todella rakastaa häntä.
Jumala on isäni. Hän auttaa minua kaikessa.
Superkirjan ansiosta Chenna myös luottaa enemmän muihin lapsiin.
Superkirja on muuttanut kaiken. Kiitos Superkirjasta.
Aamen. Jumala puhuu jokaiselle henkilökohtaisella tavalla.
Voit tutustuttaa lapsesi Super- kirjaan CBN:n sovelluksen avulla.
Tyrone ja Davida halusivat kovasti lasta, -
mutta Davidalla todettiin hedelmät- tömyyttä aiheuttava sairaus.
Ajan myötä tuska lisääntyi, ja Davida menetti toivonsa.
Tyronen usko ei horjunut. Tässä heidän tarinansa.
Unelmoin tyttärestä; miten kampaisin ja pukisin meidät sävy sävyyn.
Kirjoitin millaista olisi, jos minulla olisi tytär.
Davida Daniels halusi aina äidiksi.
Hän aloitti päiväkirjan pitämisen 22-vuotiaana, juuri ennen -
diagnoosia hedelmättömyyttä aiheut- tavasta hormonitasapainohäiriöstä.
Minulle selitettiin miten sairaus vaikuttaa kehossani, ja -
miten raskaus on epätodennäköinen.
Se oli masentavaa -ja tuskallista.
Davida halusi kohdunpoistoa, mutta hänen miehensä ei luopunut toivosta.
Davida kimpaantui, koska kipu oli uuvuttanut hänet.
Hän halusi kohdunpoiston tehtävän heti.
Pyysin häneltä aikaa ja sanoin uskovani, -
että Jumala parantaa ja saamme lapsia.
Todennäköisyys saada lapsia kuitenkin pieneni.
26-vuotiaana alkaneet vaihdevuosi- oireet olivat takaisku toiveille.
Tyrone ei kuitenkaan luopunut toivosta.
Tyrone uskoi ja valoi minuun uskoa. Minulla ei sitä ollut.
Tilanteen pitkittyessä uskoni hiipui turhautumiseni myötä.
Pitääkseen yllä toivoaan aviopari kävi vauva-tarvikkeiden liikkeissä.
Katselin vauvojen sänkyjä ja vaatteita.
Ne antoivat toivoa, että tulee päivä, jolloin niitä tarvitaan.
Kului yhdeksän vuotta, eikä raskautta tullut.
V. 2016 Tyrone tapasi erään evankelistan hotellin parkkipaikalla.
Evankelista kysyi tarvitsiko Tyrone rukousta.
Kerroin vaimoni olevan autossa ja pyysin rukousta hänen puolestaan?
Evankelista rukoili, että Jumalan tahto tapahtuisi ja -
Hän antaisi meille lapsen vuoden sisällä.
Kuukauden päästä Davida meni gyne- kologille aamupahoinvoinnin takia.
Lääkäri lähetti heti verikokeisiin.
Tulosten tultua lääkäri onnitteli. Kysyin, että mistä.
Hän sanoi, että sinähän toivoit tulevasi raskaaksi, ja nyt olet.
Olin ihmetyksen vallassa. Olin aivan suunniltani.
Davida ei uskonut ja teki kotitestin. Sekin oli positiivinen.
Hän soitti välittömästi Tyronelle.
Osasin vain toistella, että kiitos Herra, että pidit lupauksesi, -
että poistit epätoivon ja toivottomuuden. Kiitos siunauksesta.
Ensimmäiset UÄ-kuvat lapsesta otettiin muutaman kuukauden päästä.
Odotin tyttövauvaa. Innoissani olin heti lähdössä ostoksille.
Kuulimme sydänäänet. Näimme miten kädet ja jalat liikkuivat.
Olin haltioissani ja kiitin Jumalaa. Ilo valtasi minut.
Lauryn Denay Helen syntyi 28.6.2017.
Ensinäkemisellä sanoin, että hei Lauryn ja suukottelin.
Oli mahtavaa, että yhdeksän vuotta rukoiltuamme hän oli sylissäni.
Tunne oli mahtava.
Päivä, jona Lauryn tuli maailmaan, oli aivan erityinen.
Jumala ei ollut valehdellut eikä jättänyt minua.
Ymmärsin, että lapsen syntyminen ei ollut sattumaa.
Se oli uskomatonta.
Paljon onnea vaan, paljon onnea Lauryn.
Perhe on iloinnut Laurynin 2-vuotisen elämän joka hetkestä.
Kuten olin unelmoinut, nautin kun vaatteemme sointuvat yhteen, -
kun saan laittaa hänen hiuksiaan, ja hän ihailee niitä peilistä.
Lauyryn laulaa koko ajan. Hän rakastaa juosta ja leikkiä.
Hän hyppää syliini, halaa, antaa suukkoja ja toistaa sanaa isi.
Rakastan häntä päivä päivältä yhä enemmän.
Luota Jumalaan. Tunteillasi tai tilanteella ei ole merkitystä, -
sillä Jumala pystyy täyttämään lupauksensa.
Arvokkain oppi Jumalalta on ollut olla luovuttamatta.
Jos Hän lupaa, niin tapahtuu.
Aamen. Jumala pitää lupauksensa.
Raamatun naisista Hanna ja Saara odottivat lastaan vuosia.
1 Mooses 21:1: "Herra piti huolen Saarasta,..., ja -
täytti antamansa lupauksen".
1 Sam 1:27: Tätä poikaa minä rukoilin itselleni, ja -
Herra antoi minulle mitä pyysin".
Ehkä et rukoile lapsen saamista, -
mutta mitä tahansa Jumala on luvannut, sen Hän antaa.
Katkon jälkeen lisää toivoa tuovia kertomuksia.
"Katsokaa kukkia, kuinka ne nousevat maasta:
eivät ne näe vaivaa eivätkä kehrää. Minä sanon teille: ei edes Salomo -
kaikessa loistossaan ollut niin vaatetettu kuin mikä tahansa niistä.
Älkää siitä murehtiko, mitä söisitte tai joisitte. Älkää sitä etsikö.
Etsikää hänen valtakuntaansa, niin te saatte myös kaiken tämän."
Luuk. 12:27,29,31
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Dr. Joyce Aryee on Ghanassa merkkihenkilö.
Nuoruuden kokemus oli kuitenkin repinyt haavan hänen sydämeensä.
Hän yritti täyttää tyhjyyttä juhlimisella. Tuloksetta.
Eräs elokuva sai hänet tajuamaan missä ratkaisu on.
Isäni kuoltua kaipasin isähahmoa, mutta etsin vääristä paikoista.
Dr. Joyce Aryee on tunnetuimpia ghanalaisia: -
ex-ministeri, puolustusneuvoston jäsen ja liikenainen, -
joka on palkittu useilla kunnianosoituksilla.
Lapsuudessa koettu menetys oli kuitenkin repinyt hänet rikki.
Isäni kuoli nuorena. Perheeseemme jäi äiti ja neljä lasta.
Nuori Joyce kaipasi isäänsä.
Äiti huolehti parhaansa mukaan ja opetti lapsille myös elämän arvoja.
Arvot olivat raamatullisia.
Arvopohja oli kristillinen.
Joyce antoi elämänsä Herralle Scripture Unionin kokouksessa.
Yliopistoaika kuitenkin koetteli hänen arvojaan.
Äitini oli ankara. Yliopistolla ajattelin, että nyt olen vapaa.
Jouduin tuuliajoille. Kävin seurakunnassa, -
mutta rakkauteni Jumalaan hiipui ihan huomaamattani.
Hän sai uusia ystäviä ja teki asioita, -
joita hänen äitinsä ei olisi hyväksynyt.
Kaipasin isähahmoa, mutta etsin aivan vääristä paikoista.
Uusi vapaus ei kuitenkaan tuonut Joycen kaipaamaa tyydytystä.
Välillä sanoin Herralle, että tämä ei ole kristillistä elämää.
Mikä minussa on vikana, että en pysty elämään sinulle kuuliaisena?
Minulla oli vastuita seurakunnassa, mutta luin Raamattua valikoiden.
Sivuutin sellaiset kohdat, jotka tuomitsivat minut.
Sitten eräänä päivänä saarna pysäytti Joycen.
Puhuja sanoi, että Egyptillä tarkoitetaan kahleita.
Erämaa ei ole houkutteleva paikka.
Jumala haluaa, että tulet Kanaanin maahan.
Siitä alkoi matkani takaisin. Olin kuin tuhlaajapoika, -
vaikka en joutunutkaan syömään sikojen ruokaa, -
mutta ei se kaukanakaan ollut. Herra pelasti minut.
Joyce heitti pois epäkristilliset kirjansa ja tallenteensa ja -
alkoi kerätä evankelioivia kirjoja.
Eräs kokemus avasi hänelle aivan uuden näkökulman kristillisyyteen.
Katsoin elokuvaa ja itkin, koska siinä -
nuori kristitty mies antoi elämänsä -
vastenmielisen työtoverin puolesta.
Tajusin, että Jeesus teki näin. Muistin jakeen Joh. 14:15: -
"Jos te rakastatte minua, te noudatatte minun käskyjäni."
Aloin ymmärtää.
Olin odottanut poikaystävääni mennäksemme elokuviin.
Hän ei koskaan tullut. Olin valmiina ja odotin -
luullen saavani rakkautta, mutta eihän se sitä ollut ollenkaan.
Jumala oli luvannut rakastaa minua, mutta minä en ollut totellut.
Ajatus iski tajuntaani. Tämä oli minun polkuni Herran luo.
Mikä ilo olikaan ymmärtää, ettei ollut mitään, -
mitä jäisin kaipaamaan.
Ilo tulvi sisälleni, ja aloin ahmia Raamattua.
Mitä enemmän Joyce luki, sitä läheisemmäksi Jumala tuli isänä.
Yhteys Jumalaan vaikutti hänen ihmissuhteisiinsa ja työhönsä.
Myöhemmin Joyce perusti opetuslap- seuttavan Salt & Light-palvelutyön.
Jumala on työn kautta muuttanut monia uskovia ja heidän elämäänsä -
vahvistamalla henkilökohtaista suhdetta Herraan.
Kristinusko ei ole uskonto, -
vaan suhde rakastavaan isään Jeesuksen Kristuksen kautta.
Hänessä saamme vaihtaa syntisyy- temme Hänen lunastukseensa.
Hänen kauttaan me saamme päivästä, tunnista ja minuutista seuraavaan -
jatkuvan suhteen rakastavan isämme kanssa.
Jumalan läheisyys paransi Joycelta isän menetyksen aiheuttaman haavan.
Niille, jotka etsivät ratkaisua elämänsä tyhjyyteen, hän sanoo: -
Jumala on todellinen. Hän haluaa yhteyttä kanssamme.
Voin vakuuttaa, että Hän täyttää tyhjyyden, kun vaan sallimme sen.
Olen lisäksi saanut kokea, minkälaista on, kun on isä.
Jeesus täytti Joycen sydämessä olleen tyhjyyden ja antoi isän.
Sama Jumalan muuttava rakkaus on tarjolla myös sinulle.
Jeremia 31:3 "Kaukaa ilmestyy minulle Herra: -
"Iankaikkisella rakkaudella minä olen sinua rakastanut, -
sentähden minä olen vetänyt sinua puoleeni armosta."
Jeesuksen rakkaus sinua kohtaan on ikuista.
Hän on lunastanut sinut ja seisoo sydämesi ovella kolkuttaen.
Päästä Hänet sisälle. Yksinkertainen rukous riittää.
Sano jälkeeni seuraavat sanat: -
Herra Jeesus, tunnustan syntisyyteni.
Kiitos, että kuolit ristillä puolestani.
Tuon sinulle epäonnistumiseni ja onnistumiseni.
Tee minusta uusi ihminen.
Täytä sydämessäni ja elämässäni oleva tyhjyys.
Eheytä katkenneiden suhteiden aiheuttamasta rikkinäisyydestä.
Jeesus, paranna haavat. Kiitos, että kuolit puolestani.
Kiitos rakkaudestasi. Aamen.
Jos rukoilit kanssani, lähetä viesti. Yhteystiedot katkon aikana.
Jatkamme katkon jälkeen.
"Autuas se mies, joka kiusauksen kestää, -
sillä kun hänet on koeteltu, -
on hän saava elämän kruunun, -
jonka Herra on luvannut niille, jotka häntä rakastavat!" (Jaak. 1:12)
Voit olla yhteydessä meihin puhelimitse tai verkkosivun kautta.
Onko digitaalinen aika aiheuttanut sinulle informaatioähkyä?
Paluu analogiseen voi auttaa.
Lue Raamattua, Jumalan rakkauskirjettä.
Seuraavaksi tapaat naisen, joka on todellinen inspiraation lähde.
Hän on tunnettu ballerina, joka tanssii vielä 79-vuotiaana.
Rakastin balettia alusta alkaen.
Rakastan kurinalaisuutta, jatkuvaa haastetta ja ihanaa musiikkia.
Suzelle Poole on tanssinut balettia yli 70 vuotta.
Ei minulla ole mitään salaisuutta. Jatkan vaan.
Sain Jumalalta kestävän kropan. Mehän olemme kaikki erilaisia.
Olemme tarkoitettu erilaisiin tehtäviin, minä balettitanssijaksi.
Suzelle kasvoi Englannissa ja Kanadassa.
Hän alkoi tanssia 7-vuotiaana ja debytoi ollessaan kymmenen.
Nautin harjoittelusta. Sitten esiintymisistäni alettiin maksaa.
Minulle olisi riittänyt se, että kävin tunneilla.
Esiintymiset palkkioineen olivat tähän vain lisä.
Uransa aikana Suzelle on tanssinut ympäri maailmaa.
Hänen kalenterinsa täytyy vieläkin esiintymisistä.
Lisäksi hän opettaa Dallasissa Royal Ballet Dance Academyssa.
Balettiin kuuluu se, että yrittää tulla aina paremmaksi.
Päämäärää ei saavuta koskaan.
Piruetti, hyppy tai asento voisi aina olla parempi.
Suzellelle hänen kykynsä ovat lahjoja Jumalalta.
Koreografioittensa kautta hän kiittää ja ylistää.
Inspiroidun musiikista, joka sekin on Jumalan luomaa.
Lähestymme Jumalaa muutenkin kurkottamalla ja polvistumalla.
Ne ovat myös osa tanssiani.
Kiitän Jumalaa päivittäin siunauk- sesta saada tanssia ja opettaa.
Kaikki mitä teen on Jumalalta.
Suzanne syö ja elää terveellisesti, ja -
tanssii vähintään kuutena päivänä viikossa.
Opetustunti ja treeni sen jälkeen tuovat minulle tosi hyvän olon.
Ne antavat hyvän alun päivälle, ja tekevät kaiken muun mahdolliseksi.
Piruetit, pliet ja asenne ovat Suzellelle aineksia hyvään elämään.
Elämä on ihanaa. On hauskaa olla tunnettu. Nautin todella.
Kiitän Jumalaa terveydestäni.
Kiitän joka päivä siunauksista.
Aamen. Me kiitämme Jumalaa Suzelle Poolesta.
Kunpa sinäkin löytäisit kutsumuksesi ja voisit iloita joka päivä.
Aikamme on päättymässä. Toivottavasti sait rohkaisua elämääsi.
Käy Facebook- tai Instagram- sivullamme ja jätä viesti.
Lopuksi pastori Jonas Odoi sekä Stephen Anderson ja Cher Winkley -
esittävät laulun "Jeesuksen nimi". Näkemisiin ja Jumalan siunausta.
Jeesus, -
nimi kaikien nimien yläpuoella.
Pelastaja, -
muuta tietä pelastukseen ei ole.
Sinä olet pelastajani.
Vahva linna, johon vanhurskaat pakenevat ja ovat turvassa.
Olet vahva linna, -
johon vanhurskaat pakenevat ja ovat turvassa.
Jeesus, -
nimi kaikkien nimien yläpuolella.
Pelastaja, -
muuta tietä pelastukseen ei ole.
Vahva linna, -
johon vanhurskaat pakenevat ja ovat turvassa.
Herran nimi on vahva linnoitus. Sitä se todellakin on.
Sinne vanhurskaat pakenevat ja ovat turvassa.
Rukoilemme siinä nimessä. Huudamme Häntä avuksi.
Jeesuksen nimessä on voima.
Voima on Jeesuksen nimessä.
Hänen nimessään on elämä. Siksi me huudamme Hänen nimeään.
Ylistämme sitä nimeä. Se nimi on yli kaikkien muiden.
Jeesuksen nimessä on voima.
Siinä on elämä. Siksi ylistämme Hänen nimeään.
Jeesuksen nimessä on voima.
Jeesuksen nimessä on elämä.
Siunataan Hänen nimeään, Hänen voimaansa ja jumaluuttaan.
Häneltä saamme kaiken.
Kuinka tiedämme, että Hän antaa elämän, voiman ja suojan?
Kun käännymme Hänen puoleensa, demonit pakenevat, -
koska Hänellä on kaikki voima eikä Hän jää tappiolle koskaan.
Hänen nimessään tapahtuu ihmeitä, -
kun pyydämme apua Hänen nimessään.
Yhdy lauluun ja laula, että -
ihmeitä tapahtuu, kun rukoilemme Hänen nimessään, -
kun huudamme Häntä avuksi.
Lauletaan vielä kerran, että -
ihmeitä tapahtuu, kun huudamme avuksi Jeesusta.
Korottakaa äänenne ja laulakaa, että ihmeitä tapahtuu, -
kun huudamme avuksi Jeesusta.
Ihmeitä tapahtuu, -
kun pyydämme Hänen nimessään.
Suomennos: Pirkko Oittinen